[pic] | KOMISIJA EVROPSKIH SKUPNOSTI |

Bruselj, 6.12.2007

COM(2007) 776 konč.

2007/0272 (COD)

Prilagoditev na regulativni postopek s pregledom Predlog

UREDBA EVROPSKEGA PARLAMENTA IN SVETA

o spremembi Uredbe Sveta (ES) št. 2223/96 o Evropskem sistemu nacionalnih in regionalnih računov v Skupnosti kar zadeva Komisiji podeljena izvedbena pooblastila

(predložila Komisija)

OBRAZLOŽITVENI MEMORANDUM

1. OZADJE PREDLOGA

1.1 Reforma postopka komitologije

Svet je s Sklepom Sveta 2006/512/ES[1] z dne 17. julija 2006 spremenil Sklep Sveta št. 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[2].

Člen 5a Sklepa 1999/468/ES, kakor je bil spremenjen, je uvedel novi regulativni postopek s pregledom za ukrepe splošnega obsega za spreminjanje nebistvenih sestavin temeljnega akta, sprejetega v skladu s postopkom iz člena 251 Pogodbe, vključno s črtanjem nekaterih navedenih sestavin ali z dopolnitvijo akta tako, da se mu dodajo nove nebistvene sestavine.

1.2. Prednostna uskladitev in splošna uskladitev

Evropski parlament, Svet in Komisija so v skupni izjavi[3] določili seznam temeljnih aktov, ki bi jih bilo treba nujno prilagoditi spremenjenemu Sklepu z uvedbo novega regulativnega postopka s pregledom (prednostna uskladitev). Da bi se regulativni postopek s pregledom lahko uporabljal tudi za druge akte, sprejete s postopkom soodločanja, ki so že bili v veljavi, ko je začel veljati Sklep 2006/512/ES, izjava prav tako poziva, da se navedeni akti prilagodijo v skladu z veljavnimi postopki (splošna uskladitev).

Komisija je sklenila preučiti vse te akte, da bi po potrebi do konca leta 2007 predložila zakonodajne predloge za njihovo prilagoditev novemu regulativnemu predlogu s pregledom[4].

1.3. Metoda

Kakor je navedeno v Sporočilu Komisije Evropskemu parlamentu in Svetu z dne (…), je Komisija skrbno preučila vse instrumente, sprejete s postopkom soodločanja, da bi identificirala tiste, za katere lahko sprejme ukrepe splošnega obsega za spreminjanje nebistvenih sestavin zadevnega temeljnega akta. Komisija je identificirala 200 aktov, ki bi jih bilo treba prilagoditi.

Nekatere od teh aktov zajema program za kodifikacijo Komisije. Primeri vključujejo Uredbo Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti[5]. Prilagoditev novemu postopku se mora opraviti glede na stopnjo postopka kodifikacije bodisi s prenovitvijo kodificiranega predloga bodisi, kakor v tem primeru, z zakonodajno spremembo.

2. PRAVNI VIDIKI PREDLOGA

Namen prilagoditve je uvesti regulativni postopek s pregledom iz člena 5a Sklepa 1999/468/ES, kakor je bil spremenjen.

V zadevnem primeru lahko Komisija v skladu z Uredbo (ES) št. 2223/96 spremeni metodologijo Evropskega sistema računov 1995 in prilagodi informacije, ki se jih zahteva od držav članic (nove tabele, zadevne države in/ali regije). Ker so ti ukrepi splošnega obsega in so namenjeni spremembi nebistvenih elementov zadevne uredbe ali njeni dopolnitvi z novimi nebistvenimi elementi, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.

Ker je temeljni akt uredba, se jo lahko prilagodi samo z enakovrednim aktom.

2007/0272 (COD)

Prilagoditev na regulativni postopek s pregledom Predlog

UREDBA EVROPSKEGA PARLAMENTA IN SVETA

o spremembi Uredbe Sveta (ES) št. 2223/96 o Evropskem sistemu nacionalnih in regionalnih računov v Skupnosti kar zadeva Komisiji podeljena izvedbena pooblastila

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,

ob upoštevanju predloga Komisije[6],

v skladu s postopkom, določenim v členu 251 Pogodbe[7],

ob upoštevanju naslednjega:

(1) Uredba Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti[8] določa, da bi bilo treba sprejeti nekatere ukrepe v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[9].

(2) Sklep 1999/468/ES je bil spremenjen s Sklepom 2006/512/ES, ki je uvedel regulativni postopek s pregledom za ukrepe splošnega obsega za spreminjanje nebistvenih sestavin temeljnega akta, sprejetega v skladu s postopkom iz člena 251 Pogodbe, vključno s črtanjem nekaterih navedenih sestavin ali z dopolnitvijo akta tako, da se mu dodajo nove nebistvene sestavine.

(3) Da bi se ta novi postopek lahko uporabljal tudi pri že veljavnih aktih, sprejetih v skladu s postopkom iz člena 251 Pogodbe, je treba navedene akte v skladu s skupno izjavo Evropskega parlamenta, Sveta in Komisije[10] o Sklepu 2006/512/ES prilagoditi v skladu z veljavnimi postopki.

(4) Glede na Uredbo (ES) št. 2223/96 je treba Komisiji podeliti zlasti pooblastila, da sprejme spremembe metodologije Evropskega sistema računov 1995 in odloči o spremembah podatkov, ki se jih zahteva od držav članic. Ker so navedeni ukrepi splošnega obsega in so namenjeni spremembi nebistvenih elementov Uredbe (ES) št. 2223/96, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.

(5) Uredbo (ES) št. 2223/96 je treba zato ustrezno spremeniti –

SPREJELA NASLEDNJO UREDBO:

Člen 1

Uredba (ES) št. 2223/96 se spremeni:

(1) V členu 2 se odstavek 2 nadomesti z naslednjim:

„2. Komisija sprejme spremembe metodologije Evropskega sistema računov 1995, ki so namenjene razjasnitvi in izboljšanju njene vsebine, pod pogojem, da ne spreminjajo njenih temeljnih načel, za njeno izvajanje ne zahtevajo dodatnih sredstev in ne povzročajo povečanja lastnih sredstev. Ti ukrepi, namenjeni spremembi nebistvenih elementov te uredbe, med drugim z njeno dopolnitvijo, se sprejmejo v skladu z regulativnim postopkom s pregledom iz člena 4(2).“

(2) V členu 3(2) se drugo podpoglavje nadomesti z naslednjim:

„Komisija v okviru omejitev iz člena 2(2) sprejme kakršne koli spremembe – nove tabele, zadevne države in/ali regije – podatkov, ki se jih zahteva od držav članic. Ti ukrepi, namenjeni spremembi nebistvenih elementov te uredbe, med drugim z njeno dopolnitvijo, se sprejmejo v skladu z regulativnim postopkom s pregledom iz člena 4(2).“

(3) Člen 4 se nadomesti z naslednjim:

„ Člen 4

1. Komisiji pomaga Odbor za statistični program (v nadaljnjem besedilu „Odbor“).

2. Pri sklicevanju na ta odstavek se uporabljata člen 5a(1) do (4) in člen 7 Sklepa 1999/468/ES ob upoštevanju določb člena 8 Sklepa.“

Člen 2

Ta uredba začne veljati dvajseti dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Evropski parlament Za Svet

Predsednik Predsednik

[…] […]

[1] UL L 200, 22.7.2006, str. 11.

[2] UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).

[3] UL C 255, 21.10.2006, str. 1.

[4] PE 376.314v01-00 – A6-0236/2006 (Izjava Komisije, priložena poročilu Parlamenta).

[5] UL L 310, 30.11.1996, str. 1. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 1267/2003 (UL L 180, 18.7.2003, str. 1).

[6] UL C […], […], str. […].

[7] UL C […], […], str. […].

[8] UL L 310, 30.11.1996, str. 1, Uredba, kakor je bila nazadnje spremenjena z Uredbo (ES) št. 1267/2003 Evropskega parlamenta in Sveta (UL L 180, 18.7.2003, str. 1).

[9] UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).

[10] UL C 255, 21.10.2006, str. 1.